CELEX: 22004D0061
Language: et
Date: 2004-04-26 00:00:00
Title: EMP ühiskomitee otsus nr 61/2004, 26. aprill 2004, millega muudetakse EMP lepingu XIII lisa (transport)

Tähtis õiguslik teade

|

22004D0061

EMP ühiskomitee otsus nr 61/2004, 26. aprill 2004, millega muudetakse Euroopa Majanduspiirkonna lepingu XIII lisa (transport) — Euroopa Parlamendi ja nõukogu määrus (EÜ) nr 2320/2002 (tsiviillennundusjulgestus)  

Euroopa Liidu Teataja L 277 , 26/08/2004 Lk 0175 - 0178

		EMP ühiskomitee otsusnr 61/2004,26. aprill 2004,millega muudetakse EMP lepingu XIII lisa (transport)EMP ÜHISKOMITEE,võttes arvesse Euroopa Majanduspiirkonna lepingut, nagu seda on muudetud Euroopa Majanduspiirkonna lepingut kohandava protokolliga, edaspidi "leping", eriti selle artiklit 98ning arvestades järgmist:(1) Lepingu XIII lisa on muudetud EMP ühiskomitee 6. veebruari 2004. aasta otsusega nr 2/2004. [1](2) Lepingusse tuleb lisada Euroopa Parlamendi ja nõukogu 16. detsembri 2002. aasta määrus (EÜ) nr 2320/2002, millega kehtestatakse tsiviillennundusjulgestuse valdkonna ühiseeskirjad. [2](3) Islandi geograafilise asukoha ja madala asustustiheduse, samuti Islandi siseliine teenindava õhusõidukipargi koosseisu tõttu ei kohaldada määrust (EÜ) nr 2320/2002 Islandi territooriumi siselennuteenustele. Islandi siselennuteenustele kohaldatavad siseriiklikud julgestusmeetmed pakuvad piisavat kaitset.(4) Võttes arvese Liechtensteini eriolukorda, mis tuleneb tema väga väikesest territooriumist, erilisest geograafilisest struktuurist ning asjaoludest, et lennuliikluse hulk Liechtensteinis on väga piiratud, Liechtenstein ei ole rahvusvaheliste regulaarlennuteenuste lähte- ega sihtkohaks ning Liechtensteini tsiviillennunduse infrastruktuur koosneb ainult ühest kopteriväljakust, ei tule määruse (EÜ) nr 2320/2002 Liechtensteini territooriumil asuvale olemasolevale tsiviillennunduse infrastruktuurile kohaldada.(5) Kuna enamik Norra piirkondlikke lennuvälju asub kõrvalistel aladel ning Norra siselennuteenustele kohaldatavad siseriiklikud julgestusmeetmed pakuvad piisavat kaitset, tuleb kohandada määruse (EÜ) nr 2320/2002 teatavatel Norra piirkondlikel lennuväljadel rakendamise kuupäeva,ON VASTU VÕTNUD JÄRGMISE OTSUSE:Artikkel 1Lepingu XIII lisa muudetakse järgmiselt.1. Punkti 66 g (Euroopa Parlamendi ja nõukogu direktiiv 2003/42/EÜ) järele lisatakse järgmine punkt:"66.h 32002 R 2320: Euroopa Parlamendi ja nõukogu määrust (EÜ) nr 2320/2002, 16. detsember 2002, millega kehtestatakse tsiviillennundusjulgestuse valdkonna ühiseeskirjad (EÜT L 355, 30.12.2002, lk 1).Käesolevas lepingus loetakse selle määruse sätteid järgmises kohanduses:a) Käesolevas määruses sätestatud meetmeid ei kohaldata Islandi territooriumil asuvatele siselennuteenustele.b) Käesolevas määruses sätestatud meetmeid ei kohaldata Liechtensteini territooriumi olemasolevale tsiviillennunduse infrastruktuurile.c) Käesolev määrus rakendatakse hiljemalt 1. jaanuaril 2005 XIII lisa 8. liites loetletud Norra piirkondlikel lennuväljadel, kui järgmised tingimused on täidetud:i) Lennuväli ei ole rahvusvaheliste regulaarlennuteenuste lähte- ega sihtkohaks.ii) Norra lennuväljadel, kus määrust täielikult rakendatakse, kohaldatakse vajalikke kompenseerivaid meetmeid nendelt piirkondlikelt lennuväljadelt saabuvatele lendudele — nagu lahkuvate läbivaadatud reisijate eraldamine saabuvatest reisijatest, keda ei ole veel määruses sätestatud standardi kohaselt läbi vaadatud, ning reisijate ja pagasi taasläbivaatamine — tagamaks, et julgestustaset ei alandataks."2. XIII lisa lõppu lisatakse pealkiri "8. LIIDE"3. XIII lisa 8. liite tekstina lisatakse käesoleva otsuse lisa tekst.Artikkel 2Määruse (EÜ) nr 2320/2002 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentne.Artikkel 3Käesolev otsus jõustub 27. aprillil 2004, tingimusel et EMP ühiskomiteele on esitatud kõik lepingu artikli 103 lõikele 1 vastavad teatised. [3]Artikkel 4Käesolev otsus avaldatakse Euroopa Liidu Teataja EMP osa EMP kaasandes.Brüssel, 26. aprill 2004EMP ühiskomitee nimeleesistujaP. Westerlund[1] ELT L 116, 22.4.2004, lk 42.[2] EÜT L 355, 30.12.2002, lk 1.[3] Põhiseadusest tulenevatest nõuetest ei ole teatatud.--------------------------------------------------LISAPunkti 66h (Euroopa Parlamendi ja nõukogu määrus (EÜ) nr 2320/2002) kohanduses c osutatud Norra kohalikud lennuväljad:ANDØYA (tsiviilliiklusega sõjaväelennuväli)BÅTSFJORDBERLEVÅGFØRDE, BringelandHAMMERFESTHASVIKHONNINGSVÅG, ValanLEKNESMEHAMNMO I RANA, RøssvollMOSJØEN, KjærstadNAMSOSNARVIK, FramnesØRSTA/VOLDA, HovdenRØRVIK, RyumRØSTSANDANE, AndaSANDNESSJØEN, StokkaSOGNDAL, HaukåsenSØRKJOSENSTOKMARKNES, SkagenSVOLVÆR, HelleVADSØVÆRØY (kopteriväljak)VARDØ, Svartnes.--------------------------------------------------